
RAPORT 

asupra proiectului de Lege privind aprobarea Ordonanţei Guvernului nr.9/2009 pentru prelungirea termenelor prevăzute la pct.17.2 lit.g) din contractul de privatizare a Societăţii Comerciale ,,Electrica Oltenia’’- S.A., aprobat 
prin Ordonanţa de urgenţă a Guvernului nr.114/2005 privind unele 
măsuri pentru derularea şi finalizarea privatizării societăţilor 
comerciale filiale de distribuţie şi furnizare a energiei electrice 
,,Electrica Moldova’’ - S.A.  şi ,,Electrica Oltenia’’ - S.A.

                    În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere, în fond, cu proiectul de Lege privind aprobarea Ordonanţei Guvernului nr.9/2009 pentru prelungirea termenelor prevăzute la pct.17.2 lit.g) din contractul de privatizare a Societăţii Comerciale ,,Electrica Oltenia’’- S.A., aprobat prin Ordonanţa de urgenţă a Guvernului nr.114/2005 privind unele măsuri pentru derularea şi finalizarea privatizării societăţilor comerciale filiale de distribuţie şi furnizare a energiei electrice ,,Electrica Moldova’’ - S.A. şi ,,Electrica Oltenia’’ - S.A., trimis cu adresa nr. PL-x 540 din               2 noiembrie 2009, înregistrată sub nr. 21/306 din 3 noiembrie 2009.


Potrivit prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.



Senatul, în calitate de primă Cameră sesizată, a adoptat proiectul de lege în şedinţa din 28 octombrie 2009.
Consiliul Legislativ a avizat favorabil iniţiativa legislativă cu observaţii şi propuneri, conform avizului nr.922 din  7 august 2009.

Comisia juridică, de disciplină şi imunităţi a avizat favorabil proiectul de lege, conform avizului  nr. 31/991 din 10 noiembrie 2009. 

     Comisia pentru buget, finanţe şi bănci a avizat favorabil iniţiativa legislativă, conform avizului  nr. 22/604 din 11 noiembrie 2009. 

Proiectul de lege supus dezbaterii are ca obiect de reglementare prelungirea termenelor prevăzute la pct. 17.2 lit.g) din contractul de privatizare a           S.C. ,,Electrica Oltenia’’ - S.A. aprobat prin Ordonanţa de urgenţă a Guvernului            nr. 114/2005, cu modificările ulterioare. Scopul adoptării prezentei iniţiative legislative îl constituie ,,asigurarea cadrului legislativ optim pentru derularea activităţilor prealabile vânzării şi cumpărării acţiunilor aferente dreptului de opţiune constituit în favoarea ČEZ, a.s. ’’ precum şi ,,necesitatea prelungirii termenelor de finalizare a vânzării şi cumpărării acţiunilor aferente opţiunii de cumpărare şi de plată a acţiunilor aferente cumpărării, până la 70 de zile’’.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă mai sus menţionată în şedinţa din 15 decembrie 2009. 

         La dezbaterea acestui proiect de lege a fost prezent, în calitate de invitat, reprezentantul Ministerului Economiei - OPSPI, domnul Alexandru Alexe - director.
     La dezbaterea acestei iniţiative legislative, din totalul de 22 de membri ai Comisiei pentru politică economică, reformă şi privatizare au fost prezenţi toţi deputaţii.

          În urma examinării proiectului de lege şi a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanţei Guvernului nr.9/2009 pentru prelungirea termenelor prevăzute la pct.17.2 lit.g) din contractul de privatizare a Societăţii Comerciale ,,Electrica Oltenia’’- S.A., aprobat prin Ordonanţa de urgenţă a Guvernului nr.114/2005 privind unele măsuri pentru derularea şi finalizarea privatizării societăţilor comerciale filiale de distribuţie şi furnizare a energiei electrice ,,Electrica Moldova’’ - S.A. şi ,,Electrica Oltenia’’ - S.A., în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.                                                                                                                                                                                      
                  PRESEDINTE,      


                  SECRETAR,                                                                                                                                                                                                             


                          
                                                                

                  Mihai TUDOSE                                       Cătălin CHERECHEŞ                                
Consilier  parlamentar:                                                                                                                                                                                                                                                                                                            Graziella  Segărceanu  

BIROUL  PERMANENT  
AL

CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege privind aprobarea Ordonanţei Guvernului nr.9/2009 pentru prelungirea termenelor prevăzute la pct.17.2 lit.g) din contractul de privatizare a Societăţii Comerciale ,,Electrica Oltenia’’- S.A., aprobat prin Ordonanţa de urgenţă a Guvernului nr.114/2005 privind unele măsuri pentru derularea şi finalizarea privatizării societăţilor comerciale filiale de distribuţie şi furnizare a energiei electrice ,,Electrica Moldova’’ - S.A. şi ,,Electrica Oltenia’’ - S.A., trimis, spre dezbatere în fond, cu adresa nr. PL-x 540 din  2 noiembrie 2009, înregistrată sub nr. 21/306 din 3 noiembrie 2009, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.
PREŞEDINTE,
                                                       Mihai  TUDOSE

